CELEX: 22015D2292
Language: sl
Date: 2015-11-19 00:00:00
Title: Sklep Skupnega odbora za kmetijstvo št. 2/2015 z dne 19. novembra 2015 o spremembi dodatkov 1 in 2 k Prilogi 9 k Sporazumu med Evropsko skupnostjo in Švicarsko konfederacijo o trgovini s kmetijskimi proizvodi [2015/2292]

9.12.2015   
            
            
               SL
            
            
               Uradni list Evropske unije
            
            
               L 323/29
            
         SKLEP SKUPNEGA ODBORA ZA KMETIJSTVO št. 2/2015
   z dne 19. novembra 2015
   o spremembi dodatkov 1 in 2 k Prilogi 9 k Sporazumu med Evropsko skupnostjo in Švicarsko konfederacijo o trgovini s kmetijskimi proizvodi [2015/2292]
   SKUPNI ODBOR ZA KMETIJSTVO JE –
   ob upoštevanju Sporazuma med Evropsko skupnostjo in Švicarsko konfederacijo o trgovini s kmetijskimi proizvodi in zlasti člena 11 Sporazuma,
   ob upoštevanju naslednjega:
   
               (1)
            
            
               Sporazum med Evropsko skupnostjo in Švicarsko konfederacijo o trgovini s kmetijskimi proizvodi (v nadaljnjem besedilu: Sporazum) je začel veljati 1. junija 2002.
            
         
               (2)
            
            
               Namen Priloge 9 k Sporazumu je spodbujanje in pospeševanje vzajemnega trgovanja s ekološkimi proizvodi s poreklom iz Evropske unije in Švice.
            
         
               (3)
            
            
               V skladu s členom 8 Priloge 9 k Sporazumu delovna skupina za ekološke proizvode obravnava vse zadeve, povezane s Prilogo 9 in njenim izvajanjem, ter Skupnemu odboru za kmetijstvo daje priporočila. Ta delovna skupina se je sestala, da bi obravnavala zlasti področje uporabe Priloge. Področje uporabe Priloge 9 bi bilo treba razširiti na vino in kvasovke za doseganje enakovrednosti predpisov Švicarske konfederacije in Evropske unije na tem področju. Poleg tega bi bilo treba črtati vsebino Dodatka 2, saj je Švica spremenila svojo zakonodajo v zvezi z označevanjem ekološkega načina proizvodnje živalske krme in sprejela predpise v skladu z evropskim pravom. Delovna skupina je Odboru priporočila, naj v skladu s tem prilagodi dodatke k Prilogi 9.
            
         
               (4)
            
            
               Zato bi bilo treba spremeniti dodatka 1 in 2 k Prilogi 9 –
            
         SKLENIL:
   Člen 1
   Dodatka 1 in 2 k Prilogi 9 k Sporazumu med Evropsko skupnostjo in Švicarsko konfederacijo o trgovini s kmetijskimi proizvodi se nadomestita z besedilom iz Priloge k temu sklepu.
   Člen 2
   Ta sklep začne veljati 31. decembra 2015.
   
      V Bernu, dne 19. novembra 2015
      
         
            Za Skupni odbor za kmetijstvo
         
         
            Vodja delegacije Evropske unije
         
         Susana MARAZUELA-AZPIROZ
         
            Predsednik in vodja švicarske delegacije
         
         Adrian AEBI
         
            Sekretar Odbora
         
         Thomas MAIER
      
   
   
      PRILOGA
      „
            DODATEK 1
            
               Seznam aktov iz člena 3 v zvezi z ekološko proizvedenimi kmetijskimi proizvodi in živili
            
            Predpisi, ki se uporabljajo v Evropski uniji
            
                         
                     
                     
                        Uredba Sveta (ES) št. 834/2007 z dne 28. junija 2007 o ekološki pridelavi in označevanju ekoloških proizvodov in razveljavitvi Uredbe (EGS) št. 2092/91 (UL L 189, 20.7.2007, str. 1), kakor je bila nazadnje spremenjena z Uredbo Sveta (EU) št. 517/2013 z dne 13. maja 2013 (UL L 158, 10.6.2013, str. 1),
                     
                  
                         
                     
                     
                        Uredba Komisije (ES) št. 889/2008 z dne 5. septembra 2008 o določitvi podrobnih pravil za izvajanje Uredbe Sveta (ES) št. 834/2007 o ekološki pridelavi in označevanju ekoloških proizvodov glede ekološke pridelave, označevanja in nadzora (UL L 250, 18.9.2008, str. 1), kakor je bila nazadnje spremenjena z Izvedbeno uredbo Komisije (EU) št. 1358/2014 z dne 18. decembra 2014 (UL L 365, 19.12.2014, str. 97),
                     
                  
                         
                     
                     
                        Uredba Komisije (ES) št. 1235/2008 z dne 8. decembra 2008 o določitvi podrobnih pravil za izvajanje Uredbe Sveta (ES) št. 834/2007 v zvezi z ureditvami za uvoz ekoloških proizvodov iz tretjih držav (UL L 334, 12.12.2008, str. 25), kakor je bila nazadnje spremenjena z Izvedbeno uredbo Komisije (EU) 2015/131 z dne 23. januarja 2015 (UL L 23, 29.1.2015, str. 1).
                     
                  Predpisi, ki se uporabljajo v Švicarski konfederaciji:
            
                         
                     
                     
                        Odlok z dne 22. septembra 1997 o ekološkem kmetovanju in poimenovanju ekološko pridelanih proizvodov in živil (Odlok o ekološkem kmetovanju), kakor je bil nazadnje spremenjen dne 29. oktobra 2014 (RO 2014 3969),
                     
                  
                         
                     
                     
                        Odlok zveznega ministrstva za gospodarstvo, izobraževanje in raziskave (Département fédéral de l'économie, de la formation et de la recherche (DEFR)) z dne 22. septembra 1997 o ekološkem kmetovanju, kakor je bil nazadnje spremenjen dne 29. oktobra 2014 (RO 2014 3979).
                     
                  Iz sistema enakovrednosti so izključeni:
            
                         
                     
                     
                        švicarski proizvodi iz sestavin, pridelanih v okviru sistema prehoda na ekološko kmetovanje,
                     
                  
                         
                     
                     
                        proizvodi, ki izhajajo iz kozjereje v Švici, kadar velja za živali odstopanje iz člena 39d Odloka o ekološkem kmetovanju in poimenovanju ekoloških proizvodov in živil (1).
                     
                  
         
            DODATEK 2
            
               Izvedbena pravila
            
            Jih ni.
         “
      
         (1)  (RS 910.18)